**NAČINSKE (POREDBENE) REČENICE**

Ima gramatičara koji zastupaju mišljenje da su načinske i poredbene rečenice dvije vrste rečenica, ali se, u suštini, ne mogu razdvojiti. Tim rečenicama se određuje način vršenja radnje glavne rečenice.

U zavisnosti od toga kako se odeđuje taj način, razlikujemo:

1. *rečenice za jednakost*
2. *rečenice za nejednakost*
3. *rečenice za izuzetnu nejednakost*
4. **Načinske rečenice za jednakost**

Načinskim rečenicama za jednakost se kazuje jednakost ili istovjetnost vršenja radnje glavne i zavisne rečenice. Veznici ove vrste rečenica su: **kao, kad, što, kada**.

Primjer: *On se osjeća potištenim kao da nešto nije u redu s njim*.

1. **Načinske rečenice za nejednakost**

Načinskim rečenicama za nejednakost se kazuje nejednakost vršenja radnje glavne i zavisne rečenice. Veznici ove vrste rečenica su: **nego, nego što, no**.

Primjer: *Žalije mu vojvode Uroša nego oči da je izgubio*.

Za načinske rečenice za nejednakost karakteristično je to da u poredbi između glavne i zavisne rečenice mora stajati komparativ.

1. **Načinske rečenice za izuzetnu nejednakost**

Načinske rečenice za izuzetnu nejednakost označavaju da je nešto mnogo teže ili mnogo lakše ostvarljivo od onoga što se iznosi u rečenici sa kojom se one porede. Redovno se odvajaju zarezom.

Primjer: *Sila ote zemlje i gradove, a kamoli mene otet neće*.

Rečenice koje se vezuju veznicima: **gdje, gdje li, te, kud, otkud**, u manjoj mjeri su ipak rečenice zavisnog tipa, ali je češća njihova upotreba kao samostalnih rečenica. Ovim rečenicama se isto kazuje o mogućnostima odnosno nemogućnostima, spremnosti odnosno nespremnosti vršenja onoga što se označava rečenicom, ali i poredbe.

Primjer: *Gdje da se tu misli na srećnu stranu života*. *Crnogorac ne štedi život a gdje li će štedjet to žuto gvožđe*.